Tavaszi virág

Mit is lehetne ilyenkor alkotni, mit nyíló virágokat?



Ez a tavaszi virág alkalmas akármilyen ünnepre, születésnapra, névnapra. Kör alakú maradék anyagokat használunk fel. Egyforma köröket kb. 7cm-es sugárral vágunk ki, 4-5 db-ot. Ha nagyobbat vagy kisebbet szeretnénk, nem probléma, megtehetjük. Ha több kört vágunk, annál dúsabb lesz a virágunk. Négy részbe hajtjuk és minden réteget együtt beráncolunk, majd egymás mellé fűzzük őket.



Amikor körbe értünk, a közepére egy nagy gombot varrunk, hogy eltakarjuk a szirmok kezdeteit.

Sok virágot is fel lehet fűzni, vagy csokorba kötni.

Remélem sikerültek a húsvéti díszek és örvendett, aki kapta.

Szép kikeletet mindnyájatoknak!

Gabi néni